80. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 1003 της 2/12 Δεκ. 1966 (ΦΕΚ Α΄ 273) Περί τρόπου διενεργείας των διαγωνισμών των υποψηφίων Δικηγόρων. Έχοντες υπόψη: 1)την διάταξιν του άρθρ. 17 πρ. 4 του Ν.Δ. 3026/1954 «περί Κώδικος των Δικηγόρων», ως αύτη αντικατεστάθη δια του άρθρ. 5 του Ν.Δ. 3790/1957, 2)την από 6.10.1966 γνώμην του Διοικητικού Συμβουλίου του Δικηγορικού Συλλόγου Αθηνών και 3)την υπ’ αριθ. 966/1966 γνωμοδότησιν του Συμβουλίου Επικρατείας, προτάσει του επί της Δικαιοσύνης Υπουργού, απεφασίσαμεν και διατάσσομεν: Άρθρ.1.-Ο προτιθέμενος να μετάσχη του διαγωνισμού υποψηφίων δικηγόρων, οφείλει το βραδύτερον μέχρι της προτεραίας της ενάρξεως του διαγωνισμού να υποβάλη εις τον Γραμματέα της Εξεταστικής Επιτροπής, σχετικήν αίτησιν εν η σημιεούται απαραιτήτως ο Δικηγορικός Σύλλογος, δια κενήν θέσιν του οποίου μέλλει να διαγωνισθή και εν η επισυνάπτονται: 1)Αντίγραφον Πτυχίου, 2)το κατ’ άρθρ. 12 του Κώδικος περί Δικηγόρων πιστοποιητικόν ασκήσεως, 3)τα κατ’ άρθρ. 8 του Κώδικος περί Δικηγόρων πιστοποιητικά των αρμοδίων Γραμματέων των Δικαστηρίων περί των παραστάσεών του, 4)πιστοποιητικόν του αρμοδίου Δημάρχου ή Προέδρου Κοινότητος περί εγγραφής του εις τα μητρώα αρρένων ή τα δημοτολόγια. Ο τυχόν μη κεκτημένος την Ελληνικήν ιθαγένειαν Έλλην το γένος, επισυνάπτει αντίγραφον της κατ’ άρθρ. 3 του Κώδικος των Δικηγόρων ειδικής αδείας του Υπουργού Δικαιοσύνης, της επιτρεπούσης τον διορισμόν του ως Δικηγόρου, 5)πιστοποιητικόν του αρμοδίου Στρατολογικού Γραφείου περί του ότι ο υποψήφιος εξεπλήρωσε τας στρατιωτικάς του υποχρφεώσεις ή ότι νομίμως απηλλάγη τούτων, 6)Πιστοποιητικόν του αρμοδίου Γραφείου Ποινικού Μητρώου, περί ελλείψεως καταδίκης επί τινι των εν άρθρ.26 του Κώδικος περί Δικηγόρων αδικημάτων, 7)υπεύθυνον δήλωσιν ότι δεν υπάγεται είς τινα των περιπτώσεων των άρθρ. 26,62 και 63 του Κώδικος των Δικηγόρων, 8)το κατ’ άρθρ. 14 παρ. 2 εδάφ. δ΄ του Κώδικος περί Δικηγόρων γραμμάτιον καταθέσεως των εξετάστρων και τέλος παν εν γένει δικαιολογητικόν, όπερ ήθελε χρησιμεύσει προς απόδειξιν του ότι ο αιτών κέκτηται τα υπό των κειμένων διατάξεων απαιτούμενα προσόντα, δια την συμμετοχήν του εις τον διαγωνισμόν και τον διορισμόν του ως δικηγόρου. Άρθρ.2.-Η Εξεταστική Επιτροπή του διαγωνισμού συνερχομένη άνευ ετέρας προσκλήσεως εν τω Καταστήματι του Αρείου Πάγου κατά την δια της προκηρύξεως του διαγωνισμού ορισθείσαν ημέραν και ώραν προβάινει εις τον έλεγχον των υπό των υποψηφίων υποβληθέντων δικαιολογητικών εγγράφων και αποφαίνεται ητιολογημένως περί του παραδεκτού ή μη τούτων, συντασσομένου σχετικού πρακτικού.  Ακολούθως η επιτροπή καταρτίζει το πρόγραμμα της γραπτής δοκιμασίας, όπερ μετά καταλόγου περιλαμβάνοντος τα ονόματα των υποψηφίων ων τινων αι αιτήσεις εγένοντο δεκταί, δημοσιεύεται δια τοιχοκολλήσεως εις το ακροατήριον του Αρείου Πάγου, δύο τουλάχιστον ημέρας προ της ενάρξεως της γραπτής δοκιμασίας. Δια την ενέργειαν της γραπτής δοκιμασίας επί των καθ’ έκαστον θεμάτων τηρείται η εν άρθρ. 17 του Κώδικος των Δικηγόρων σειρά. Άρθρ.3.-1.Δύο ώρας προ της δια του προγράμματος ορισθείσης ώρας ενάρξεως της γραπτής δοκιμασίας επί εκάστου των εξεταστέων κλάδων του δικαίου η Εξεταστική Επιτροπή, συνερχομένη εις μυστικήν συνεδρίασιν, συνθέτει το προς εξέτασιν θέμα, όπερ ακολούθως υπαγορεύει εις τους εξεταζομένους έν των μελών της Επιτροπής. Περί πάντων τούτων συντάσσεται πρακτικόν. Οσάκις, λόγω του μεγάλου αριθμού των υποψηφίων, η εξέτασις λαμβάνει χώραν εις πλείονας της μιας αιθούσας η υπαγόρευσις του θέματος γίνεται υπό διαφόρων μελών της Εξεταστικής Επιτροπής κατά την αυτήν ακριβώς ώραν. 2.Οι υποψήφιοι γράφουσιν επί χάρτου ομοιομόρφου, χορηγουμένου αυτοίς υπό της εξεταστικής επιτροπής και εσφραγισμένου δια της σφραγίδος του Αρείου Πάγου, παρέχεται δε αυτοίς τρίωρος προθεσμία προς επεξεργασίαν και ανάπτυξιν τοιυ θέματος, καθ’ ην απαγορεύεται απολύτως η χρήσις ερμηνευτικών κειμένων, διδακτικών συγγραφών ή άλλου είδους βοηθημάτων πλην των κειμένων Νόμων. Υποψήφιος φωραθείς να ποιήται χρήσιν μη επιτρεπομένων ως άνω βοηθημάτων ή να συνεργάζεται μεθ’ ετέρου υποψηφίου, αποβάλλεται του διαγωνισμού δια πράξεως της εξεταστικής επιτροπής. 3.Αι έγγραφοι απαντήσεις των υποψηφίων μη φέρουσαι υπογραφήν ή έτερον διακριτικόν σημείον παραδίδονται υπό τούτων εις το εποπτεύον μέλος της εξεταστικής επιτροπής μετά μικρού λευκού φακέλλου εντός του οποίου ο υποψήφιος έχει εγκλείσει σημείωμα περιέχον το ονοματεπώνυμον αυτού. Το εποπτεύον μέλος της εξεταστικής επιτροπής επί παρουσία του υποψηφίου συρράπτει σταθερώς τον φάκελλον μετά του κειμένου της απαντήσεως και υπογράφει ταύτα. 4.Η εξεταστική επιτροπή, μετά την παράδοσιν κατά τα ανωτέρω, των γραπτών απαντήσεων υπό πάντων των υποψηφίων προβαίνει εις την αρίθμησιν τούτων κατ’ αύξοντα αριθμόν τιθέμενον δι’ ερυθράς μολυβδίδος τόσον επί του μικρού φακέλλου όσον και επί του κειμένου της απαντήσεως κάτωθι δε του αύξοντος αριθμού υπογράφουσι πάντα τα μέλη της Εξεταστικής Επιτροπής. (Μετά την σελ. 390,22(α) Σελ. 390,23 302-045 Κώδικας περί Δικηγόρων 6.Δ.α.80 Άρθρ.4.-Η ικανότης των υποψηφίων εις την γραπτήν δοκιμασίαν βαθμολογείται παρ’ εκάστου των μελών της Εξεταστικής Επιτροπής δι’ αριθ. από 010 ως εξής: Άριστα 10, Λίαν καλώς από 8 έως 10, Καλώς από 6 έως 8, Σχεδόν καλώς από 5 έως 6, Μετρίως από 2 έως 5 και Κακώς από 0 έως 2. Άρθρ.5.-1.Περατωθείσης της εγγράφου δοκιμασίας εις έκαστον των μαθημάτων ο Πρόεδρος της εξεταστικής επιτροπής καθορίζει την σειράν βαθμολογήσεως των γραπτών υφ’ εκάστου μέλους της επιτροπής, παραδίδων εις τούτο τα σχετικά κείμενα. Έκαστον μέλος της Εξεταστικής Επιτροπής συντάσσει ίδιον πίνακα περιλαμβάνοντα τον επί εκάστης εγγράφου απαντήσεως αύξοντα αριθμόν και έμπροσθεν αυτού τον παρ’ αυτού διδόμενον βαθμόν δια την υπό του υποψηφίου ανάπτυξιν του θέματος. Ο πίναξ ούτος υπογραφόμενος υπό του βαθμολογήσαντος εγκλείεται εντός φακέλλου και παραδίδεται εις τον Πρόεδρον της Επιτροπής. 2.Μετά την υπό των μελών σύταξιν και παράδοσιν των πινάκων βαθμολογίας η Επιτροπή, συνερχομένη εις συνεδρίασιν, προβαίνει εις την, επί τη βάσει των πινάκων τούτων, σύνταξιν γενικού πίνακος βαθμολογίας, δι’ έκαστον των μαθημάτων, περιλαμβάνοντος τον αύξοντα αριθμόν της εγγράφου απαντήσεως, τον παρ’ εκάστου των μελών δοθέντα βαθμόν, το άθροισμα τούτων και τον μέσον όρον αυτών, εξευρισκόμενον δια της διαιρέσεως του αθροίσματος δια του αριθμού των βαθμολογησάντων μελών. Ο μέσον όρος της βαθμολογίας αποτελεί τον βαθμόν επιδόσεως εκάστου των υποψηφίων. Μετά τούτο ανοίγονται οι φάκελλοι οι περιέχοντες τα ονοματεπώνυμα των εξετασθέντων και επί τη βάσει του αύξοντος αριθμού του φακέλλου και του τοιούτου του πίνακος γράφεται το ονοματεπώνυμον εκάστου παραπλεύρως του βαθμού επιδόσεως αυτού. 3.Ως ευδοκιμήσας εις την γραπτήν δοκιμασίαν θεωρείται ο υποψήφιος εκείνος όστις εις το θέμα του Αστικού Δικαίου και της Πολιτικής Δικονομίας κεχωρισμένως έλαβε βαθμόν επιτυχίας τουλάχιστον 6 μέσον δε όρον βαθμολογίας εις άπαντα τα μαθήματα τουλάχιστον 6. 4.Περί πάντων τούτων συντάσσεται πρακτικόν, αντίγραφον του οποίου μετά των ονομάτων των αποτυχόντων δημοσιεύεται δια θυροκολλήσεως εις το Κατάστημα του Αρείου Πάγου. Άρθρ.6.-1.Οι κατά την γραπτήν δοκιμασίαν ευδοκιμήσαντες καλούνται εις προφορικήν εξέτασιν υπό της Εξεταστικής Επιτροπής κατά την δια του προγράμματος ορισθείσαν ημέραν και ώραν. Σελ. 390,24 302-046 2.Η προφορική εξέτασις διεξάγεται δημοσία καθ’ ομάδας υποψηφίων, έκαστος δε υποψήφιος εξετάζεται εφ’ όλων των εξεταστέων μαθημάτων, της επιτροπής δυναμένης να ορίση ίδιον δι’ έκαστον μάθημα εξεταστήν εκ των μελών της. Έκαστος εκ των μελών της Επιτροπής εκτιμών το σύνολον των υπό του υποψηφίου δοθεισών απαντήσεων επί πάντων των εξετασθέντων θεμάτων της προφορικής δοκιμασίας, βαθμολογεί την επίδοσιν τούτου, δι’ ενός αριθμού κατά τα εν άρθρ. 4 οριζόμενα, συντάσσων ίδιον πίνακα βαθμολογίας. Ευθύς μετά το πέρας της προφορικής εξετάσεως των υποψηφίων εκάστης ομάδος η Επιτροπή επί τη βάσει των υπό των μελών αυτής συνταχθέντων επί μέρους πινάκων βαθμολογίας των εξετασθέντων συντάσσει τον οριστικόν πίνακα βαθμολογίας περιλαμβάνοντα: 1)το ονοματεπώνυμον του εξετασθέντος, 2)τους υφ’ εκάστου μέλους της επιτροπής δοθέντας βαθμούς, 3)το αριθμητικόν σύνολον τούτων και 4)τον μέσον όρον της βαθμολογίας εξευρισκόμενον δια της διαιρέσεως του συνόλου της βαθμολογίας δια του αριθμού των βαθμολογησάντων εξεταστών. Ο μέσος όρος αποτελεί τον οριστικόν βαθμόν επιδόσεως εκάστου εξετασθέντος υποψηφίου, θεωρείται δε επιτυχών ο λαβών βαθμόν (μέσον όρον) τουλάχιστον 6. 3.Μετά το πέρας της προφορικής εξετάσεως των δι’ έκαστον Πρωτοδικείον διαγωνιζομένων συντάσσεται υπό της Επιτροπής, επί τη βάσει των οριστικών πινάκων βαθμολογίας γενικός πίναξ κατά την σειράν της επιδόσεως εκάστου. Δια τον καθορισμόν της σειράς των εν ισοβαθμία λαμβάνεται υπ’ όψει ο χρόνος της πρακτικής ασκήσεως, προτασσομένου του έχοντος μείζονα χρόνον, επί ίσου δε τοιούτου χρόνου δια τον καθορισμόν της σειράς επιτυχίας των ισοβαθμισάντων ενεργείται υπό της Επιτροπής κλήρωσις, συντασσομένου σχετικού πρακτικού. Ο ούτω συντασσόμενος πίναξ δημοσιεύεται δια θυροκολλήσεως εις το ακροατήριον του Αρείου Πάγου, απόσπασμα δε τούτου περιλαμβάνον μόνον τα ονόματα των επιτυχόντων ήτοι των λαβόντων βαθμόν τουλάχιστον 6 ομού μετά των σχετικών πρακτικών υποβάλλεται εις το Υπουργείον Δικαιοσύνης. Άρθρ.7.-Αι δι ας ο διαγωνισμός δι’ έκαστον Πρωτοδικείον θέσεις δικηγόρων πληρούνται δια διορισμού των εν τω πίνακι των επιτυχόντων εγγεγραμμένων και κατά την εν αυτώ σειράν. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 6.Δ.α.80 Κώδικας περί Δικηγόρων 